**REGJISTRI I KËRKESAVE DHE PËRGJIGJEVE KORRIK – SHTATOR 2023**

**GJYKATA ADMINISTRATIVE E APELIT**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor*[[1]](#footnote-1)*** | **Data e kërkesës*[[2]](#footnote-2)*** | **Objekti i kërkesës**  ***[[3]](#footnote-3)*** | **Data e përgjigjes*[[4]](#footnote-4)*** | **Përgjigja**  ***[[5]](#footnote-5)*** | **Mënyra e përfundimit të kërkesës**  ***[[6]](#footnote-6)*** | **Tarifa**  ***[[7]](#footnote-7)*** |
| 1 | 05.07.2023 | Kërkesë për informacion lidhur me gjykimin e ҫështjes | 07.07.2023 | Në institucionin e \*\*\*\*\* është depozituar ankesë nga shtetasi \*\*\*\*\*, i cili referon se i është cënuar e drejta për një proces të rregullt ligjor, për shkak të vonesës së shqyrtimit të ҫështjes nga Gjykata Administrative e Apelit. Shtetasi pretendon se është pronar i një trualli me sip 10.000 m2, i cili ndodhet në qytetin \*\*\*\*\*. Prona është regjistruar në ZVRPP \*\*\*\*\* me nr.\*\*\*\*\*, datë \*\*\*\*\*. Në vitin 2019 z. \*\*\*\*\* ka ngritur padi në Gjykatën Administrative të Shkallës së Parë \*\*\*\*\* ndaj \*\*\*\*\*, me objekt: Detyrimin e palës së paditur të lëshojë vërtetimin e pronësisë. Gjykata Administrative e Shkallës së Parë \*\*\*\*\* me vendimin nr. \*\*\*\*\*, datë \*\*\*\*\* ka vendosur rrëzimin e kërkesëpadisë. Kështu, z. \*\*\*\*\* ka paraqitur ankim në Gjykatën Administrative të Apelit në muajin tetor 2019. Kanë kaluar mbi tre vjet që dosja është regjistruar në Gjykatën Administrative të Apelit dhe ende nuk është caktuar një datë për gjykimin e saj. Shtetasi është i moshuar dhe vuan nga probleme kardiake. Për të bërë të mundur shqyrtimin e këtij rasti, lutemi na dërgoni një informacion, brenda 10 ditëve, lidhur me këtë ҫështje gjyqësore të regjistruar në Gjykatën Administrative të Apelit, si dhe caktimin e datës për gjykimin e saj.  Në përgjigje suajës me Nr. \*\*\*\*\* prot., datë \*\*\*\*\*, protokolluar pranë nesh në Regjistrin e Kërkesave dhe Përgjigjeve me nr. 23 prot., datë 05.07.2023, me lëndë “*Kërkesë për informacion lidhur me gjykimin e çështjes*”, ju bëjmë me dije se:  Nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr.*\*\*\*\*\**, me palë \*\*\*\*\*, objekti \*\*\*\*\*.  Me shortin elektronik të datës 26.11.2019 çështja i është caktuar për shqyrtim gjyqtares relatore \*\*\*\*\*.  Me Urdhër nr. 247 prot., datë 09.07.2021 “*Për rindarjen me short të çështjeve të \*\*\*\*\**”, për shkak të shkarkimit të kësaj të fundit, çështjet në ngarkim të kësaj gjyqtareje i janë nënshtruar rindarjes dhe me shortin elektronik të datës 30.07.2021 çështja i ka kaluar për shqyrtim gjyqtares relatore \*\*\*\*\*.  Me Vendim nr.17, datë 10.05.2022 të Këshillit të Gjykatës “*Për rishortimin me short të ҫështjeve*”, për shkak të ngritjes në detyrë të gjyqtarit \*\*\*\*\* dhe emërimit të tij në Gjykatën Administrative të Apelit, të gjitha ҫështjet e regjistruara në këtë gjykatë nga viti 2017 e në vijim i janë nënshtruar procedurave të shortit.  Me shortin elektronik të datës 19.05.2022 ҫështja e sipërpërmendur i ka kaluar për shqyrtim gjyqtares relatore \*\*\*\*\*.  Me Vendim nr. 49, datë 24.02.2023 të Këshillit të Gjykatës “*Për rishortimin me short të ҫështjeve*”, për shkak të ngritjes në detyrë të gjyqtares \*\*\*\*\* dhe emërimit të saj në Gjykatën Administrative të Apelit, të gjitha ҫështjet e regjistruara në këtë gjykatë nga viti 2017 e në vijim i janë nënshtruar procedurave të shortit.  Me shortin elektronik të datës 09.03.2023 ҫështja administrative nr. \*\*\*\*\* Regjistri Themeltar i ka kaluar për shqyrtim gjyqtarit relator \*\*\*\*\*.  Me Vendimin nr. 68, datë 13.06.2023 “*Për ndarjen e barabartë të çështjeve për gjykim dhe* *respektimin e efikasitetit dhe të shpejtësisë së gjykimit të çështjeve në Gjykatën Administrative të Apelit*”, çështja i ka kaluar për shqyrtim gjyqtares \*\*\*\*\*.  Nuk rezulton ende një datë planifikimi në lidhje me çështjen në fjalë.  Gjithashtu, ju bëjmë me dije se, aktualisht, gjyqtarja relatore \*\*\*\*\* po gjykon ҫështje të regjistruara në mars të vitit 2017.  Këshilli i Lartë Gjyqësor me vendim nr. 78, datë 30.05.2019, “Për Kalendarin e Shqyrtimit e Çështjeve në Gjykatën e Apelit Administrativ” ka parashikuar qe pala paditëse mund t’i drejtohet me kërkesë për përshpejtim gjykimi gjyqtarit relator. | E plotë | Nuk ka |
| 2  2.1  2.2  2.3  2.4 | 07.07.2023  11.07.2023  11.07.2023 | Kërkesë e përsëritur për informacion sipas ligjit.  Vijim komunikimi nga institucioni për plotësim të kerkesës për informacion.  Vijim komunikimi nga kërkuesi.  Vijim komunikimi nga institucioni.  Vijim komunikimi nga kërkuesi dhe plotësim i kërkesës për informacion, sikurse kërkuar nga institucioni.  Kthim përgjigje nga institucioni | 12.07.2023  10.07.2023  11.07.2023  12.07.2023 | Ju drejtohemi për herë të tretë me kërkesë për informacion për të njëjtën çështje që po e ndjekim prej fillimit të saj. Ju kemi bërë edhe më herët me dije se, media që përfaqësojmë, është angazhuar në një investigim mediatik lidhur me mënyrën e rekrutimit të magjistratëve nga Shkolla e Magjistraturës në sistemin gjyqësor, përfshirë nëpunësit civilë gjyqësorë dhe këshilltarët ligjorë jomagjistratë pranë Gjykatës së Lartë. Konkretisht, rasti që po ndjekim lidhet me këshilltarin ligjor jo magjistrat z. \*\*\*\*\*, i cili ka paditur Shkollën e Magjistraturës, pasi kjo e fundit e ka skualifikuar në një provim të zhvilluar në vitin 2018, ku rezultoi mbetës. Këshilltari \*\*\*\*\*, ka humbur gjyqin kundër Shkollës së Magjistraturës sipas vendimit të gjyqtarit \*\*\*\*\*, me këto të dhëna:  -Numri i Çështjes \*\*\*\*\*;  -Data e Regjistrimit \*\*\*\*\*;  -Numri i Vendimit \*\*\*\*\*;  -Data e Vendimit \*\*\*\*\*.  Nëpërmjet përgjigjes së datës 05.04.2023, Gjykata Administrative e Apelit na ka bërë me dije se:  “Në Gjykatën Administrative të Apelit është regjistruar çështja administrative nr. \*\*\*\*\* Regjistri Themeltar, datë \*\*\*\*\* regjistrimi, me:  Paditës: \*\*\*\*\*.  E paditur: \*\*\*\*\*.  Objekti: \*\*\*\*\*.  Çështja është planifikuar për t’u shqyrtuar në dhomë këshillimi më datë \*\*\*\*\*, ora \*\*\*\*\*, nga trupi gjykues i përbërë prej: \*\*\*\*\*.  Ky fakt konfirmohet nëpërmjet Shpalljes së datës \*\*\*\*\*, të afishuar në këndin përkatës të Gjykatës Administrative të Apelit, si dhe të publikuar në faqen zyrtare të gjykatës, në rubrikën “Publikime””.   Lidhur me këtë çështje, kërkojmë të informohemi sa më poshtë:  1) Kush janë arsyet që kjo çështje e planifikuar për t`u shqyrtuar në Dhomë Këshillimi në datën \*\*\*\*\*, nuk u shqyrtua në këtë datë?  2) Kur është planifikuar për t`u shqytuar kjo çështje?  3) Nga cila trupë gjykuese do të shyrtohet kjo çështje?  4) Nëse pjesë e trupës gjykuese është dhe gjyqtari z. \*\*\*\*\*, përveç marrëdhënies së ngushtë të punës që kanë patur paditësi dhe gjyqtari i nderuar në Gjykatën \*\*\*\*\* përgjatë viteve \*\*\*\*\*; a konsiderohet shkak për dorëheqje/tërheqje nga shqyrtimi i kësaj çështjeje, marrëdhënia e dedikuar miqësore mes tyre, për sa kohë që sipas informacioneve të konfirmuara e të faktuara që disponojmë në kuadër të këtij investigimi, z. \*\*\*\*\* dhe gjyqtari \*\*\*\*\*, rezulton se në vazhdimësi shoqërohen dhe kalojnë kohën së bashku në ambiente publike (bar-kafe) pranë/pas ambienteve të Gjykatës Administrative të Apelit (të dhëna që për shkak të respektimit të të dhënave të jetës personale, dhe për etikë, nuk mund t`i përshkruajmë më tej).  Për nevoja të informimit mediatik dhe administrimit të një informacioni të saktë zyrtar, bazuar në ligjin nr. 119/2014 “Për të drejtën e infomimit”, ju lutemi të na informoni për sa më sipër.  Për të mundësuar dërgimin e informacionit të kërkuar nga ana juaj (marr shkas nga problemet që kemi hasur më heret) kerkojmë të na vini në dispozicion dokumentet tuaj identifikues si dhe kartën e gazetarit për secilin prej jush.  Ju kujtojmë se gazeta \*\*\*\*\* publikohet që nga \*\*\*\*\* në versionin print dhe online. Ajo është anëtare e Aleancës për Media Etike dhe Organizatës Botërore të Gazetave WAN. \*\*\*\*\* drejtohet nga punonjës të medias që kanë mbi 30 vjet eksperiencë dhe ka një bord akademikësh të lartë të mirënjohur brenda dhe jashtë vendit. Në adresën zyrtare të gazetës,  në modulin RRETH NESH, mund të bëni verifikimet që kërkoni. Ju kujtojmë se LIGJI ju ngarkon me detyrime të lidhura me transparencën dhe informacionin.  Në vijim të komunikimit me ju, mbi kushtëzimin e dhënies së informacionit, me vënien në dispozicion të dokumentit identifikues, ju bëjme me dije se:  **Së pari:** Me kërkimin për vënie në dispozicion të dokumentit identifikues, Gjykata nuk vë në dyshim ekzistencën e gazetës \*\*\*\*\*, vjetërsinë apo nivelin e saj profesional. Thënë ndryshe, nëpërmjet kërkesës për vënie në dispozicion të dokumentit të identifikimit, Gjykata nuk mohon ekzistencën e gazetës \*\*\*\*\*.  Qëllimi i kërkimit për vënie në dispozicion të dokumentit të identifikimit, synon të siguroje lidhjen e personit që ka parashtruar kërkesën për informacion, me gazetën \*\*\*\*\*, ekzistencën e të cilës nuk e vëmë në diskutim.   Në këtë kontekst, kjo kërkesë mbron më së pari interesat tuaja si media nga njera anë dhe synon nga ana tjetër të mbrojë informacionin, duke garantuar paraprakisht se ai po i përcillet pikërisht medias, në emër të të cilës është paraqitur kërkesa.  **Së dyti:** Në kushtet kur ju na kujtoni detyrimin për transparencë dhe informacion, ju bëjmë me dije se, kërkesa për vënie në dispozicion të dokumentit të identifikimit, lidhet me përmbushjen **sipas ligjit**, të këtyre detyrimeve nga ana jonë.  Konkretisht, Neni 11/1i Ligjit Nr.119/2014 “Për të drejtën e informimit”, parashikon se:  *“Kërkesa për informim bëhet me shkrim dhe dërgohet dorazi, me postë ose me postë elektronike,****duke paraqitur saktë identitetin e kërkuesit dhe nënshkrimin e tij…****”.*   Në bazë e për zbatimin e ligjit, Komisioneri për të Drejtën e Informimit dhe Mbrojtjen e të Dhënave Personale, rezulton të ketë formuluar modelin standart “Kërkesë për Informacion”, publikuar si i tillë në faqen zyrtare të këtij institucioni, në brendësi të Programit të Transparencës, për rastet e kërkesave për informacion drejtuar Autoriteteve Publike.   Në këtë kontekst, me Urdhrin Nr. 611/1 Dt.30.11.2022 të Zëvendëskryetares së Gjykatës Administrative të Apelit, është miratuar Porgrami i Transparencës, duke vendosur në dispozicion të publikut dhe medias edhe modelin “Kërkesë për Informacion”[i], në të cilën, pika *“Format kërkese/ Shpjeguese (Hapat që duhet të ndiqen për të bërë një kërkesë për informim)*”, ka përcaktuar shprehimisht se: “…*(dërgimi i kërkesës elektronikisht kërkon emër, mbiemër, nënshkrim dhe****dokument identifikimi të skanuar****)...”.*  **Së treti:** Ju bëjme me dije se, Gjykata Administrative e Apelit, në raport me kërkesat për informacion, parashtruar nga mediat, deri në muajin maj, ka proceduar me dhënie informacioni, pa e kushtëzuar me paraqitjen ose jo të dokumentit të identifikimit të kërkuesit, por sikurse ju bëmë me dije në email-in e datës 10.07.2023, kërkesa për identifikim, lidhet me problemet e hasura në rastet të mëparshme, në të cilat personat e identifikuar me median kërkuese, kanë marrë informacionin e kërkuar por më pas, media respektive, pas dhënies së informacionit, ka mohuar të ketë qenë ajo kërkuesja e tij.  Për sa më sipër, duke ju bërë me dije se informacioni që kërkoni është përgatitur prej dy ditësh, kërkojmë që, me qëllim përcjelljen e tij tek ju, të na vihet ne dispozicion dokumentacioni identifikues.  I nderuar staf administrativ i Gjykatës, që keni marrë përsipër të përgjigjeni pa dhënë informacionin e kërkuar,  Së pari, është për t`u vlerësuar kujdesi i tepërt që tregoni për mbrojtjen e informacionit, apo dhe të medias, kujdes që do të duhet të karakterizonte punën e Gjykatës në tërësinë e saj, dhe jo vetëm në këto dy elementë.  Megjithatë, informacioni që ne kërkojmë, në thelb nuk përmban aspak të dhëna sensitive, për masa kaq të forta mbrojtëse që paskeni ndërmarrë rishtazi për komunikimin me palët që kërkojnë informacion.  Ndaj në rastin konkret, nuk e mirëkuptojmë anashkalimin "burokratik" që ju përpiqeni t'i bëni kërkesave të vazhdueshme dhe të identifikueshme të Grupit investigues të \*\*\*\*\* që ka identifikuar emrat e \*\*\*\*\*, redaktore; \*\*\*\*\*, gazetar; \*\*\*\*\*, gazetar dhe së fundi \*\*\*\*\*, kryeredaktor i gazetës \*\*\*\*\*.  Në çdo rast, duke respektuar edhe merakun tuaj të shtuar së fundmi për nenin 11, pika 1, të ligjit nr. 119.2014 “Për të drejtën e informimit”, bashkëlidhur gjeni të skanuar edhe mjetin e identifikimit (ID), të njërit prej gazetarëve të Grupit investigues, e dhënë që besojmë se përmbush më së miri edhe kërkesat e ligjit.  Edhe pse vlerësojmë se ju nuk mundeni të fshiheni pas "Programit të Transparencës" që ju e shkruani Porgram, Format- kërkesave shpjeguese apo hapave për informim, duke kërkuar të shmangni median e lirë dhe të pavarur, që kërkon informim për një investigim.  Ne kërkojmë një informacion të saktë zyrtar, përtej atyre që kemi administruar, si të fiksuara për mëse 5 herë në dy muajt e fundit, në një birrarri të rrugës \*\*\*\*\*, ku duken qartë një gjyqtar dhe një paditës që kërkon të gjykohet prej tij, në rrethana transparence, pamje të cilat ne për etikë dhe respektim të të dhënave personale, nuk jua prezantuam paraprakisht.  Nëse qëndrimi juaj refuzues dhe dyshues ndaj medias sonë, vijon të jetë i tillë edhe pas datës 12.7.2023, ju bëjmë me dije se përgjigjet tuaja së bashku me të dhënat që disponojmë do jenë materiali i pacensuruar që do publikohen, lidhur me çështjen dhe investigimin konkret.  Duke ju falenderuar që zgjodhët të respektoni procedurën “burokratike” ligjore, ju bëjmë me dije se:  Në përgjigje të kërkesës tuaj për informacion, dërguar me e-mail më datë 07.07.2023, në adresën elektronike të Zyrës për Marrëdhëniet me Publikun dhe Median pranë Gjykatës Administrative të Apelit [zmp.administrativeeapelit@gjykata.gov.al](mailto:zmp.administrativeeapelit@gjykata.gov.al), protokolluar në Regjistrin e Kërkesë-Përgjigjeve me nr. 24 Prot., datë 07.07.2023, nga verifikimet e kryera, rezulton që:   Në Gjykatën Administrative të Apelit është regjistruar çështja administrative nr. \*\*\*\*\* Regjistri Themeltar, datë \*\*\*\*\* Regjistrimi, me:  Paditës:  \*\*\*\*\*.  E paditur:  \*\*\*\*\*.   Objekti: \*\*\*\*\*.  Sikurse jeni vënë në dijeni nëpërmjet përgjigjes së datës 05.04.2023, kjo çështje administrative, fillimisht është planifikuar për t’u shqyrtuar në dhomë këshillimi, më datë \*\*\*\*\*, ora \*\*\*\*\***,**me trup gjykues të përbërë nga \*\*\*\*\*.  Dhoma e këshillimit e planifikuar më datë \*\*\*\*\*, ora \*\*\*\*\*, nuk u zhvillua, për shkak të mosformimit të trupit gjykues, pasi gjyqtarja relatore nuk u paraqit në detyrë, për arsye shëndetësore.  Në lidhje me këtë çështje, nga verifikimi në dosjen gjyqësore, rezulton se, në datën \*\*\*\*\* anëtari i trupit gjykues, gjyqtar \*\*\*\*\*, kishte paraqitur kërkesë për heqje dorë nga gjykimi i çështjes, kërkesë e cila është rrëzuar me Vendim nr. \*\*\*\*\* prot., datë \*\*\*\*\* të  Zëvendëskryetares së Gjykatës Administrative të Apelit.  Dhoma e këshillimit e radhës u planifikua më datë \*\*\*\*\*, ora \*\*\*\*\*, por nuk u zhvillua, për shkak të mosformimit të trupit gjykues, pasi gjyqtarja relatore nuk u paraqit në detyrë, për arsye familjare.   Dhoma e këshillimit u planifikua për t’u zhvilluar më datë \*\*\*\*\*, ora \*\*\*\*\*.  Presidenti i Republikës, me Dekretin nr.\*\*\*\*\*, datë \*\*\*\*\*, ka emëruar gjyqtaren \*\*\*\*\*, relatore e çështjes, gjyqtare në Gjykatën \*\*\*\*\*.   Bazuar në Vendimin Nr.68, datë 13.06.2023 të Këshillit të Gjykatës“*Për ndarjen e barabartë të çështjeve për gjykim dhe respektimin e efikasitetit dhe të shpejtësisë së gjykimit të çështjeve në Gjykatën Administrative të Apelit*”, me shortin elektronik të datës 14.06.2023, çështja administrative i ka kaluar për shqyrtim gjyqtares \*\*\*\*\*.  Nga të dhënat RIV (Regjistri i Veprimeve) rezulton që dhoma e këshillimit vijuese është planifikuar për t’u zhvilluar më datë \*\*\*\*\*, ora \*\*\*\*\*, me trup gjykues të përbërë nga \*\*\*\*\*.  Ky fakt konfirmohet nëpërmjet shpalljes së datës \*\*\*\*\*, të afishuar në këndin përkatës të Gjykatës Administrative të Apelit, si dhe të publikuar në faqen zyrtare të gjykatës, në rubrikën “Publikime”, të cilën e gjeni bashkëlidhur. | E plotë | Nuk ka |
| 3 | 11.08.2023 | Kërkesë për informacion në bazë të Ligjit 119/2014. | 11.08.2023 | Në bazë të Ligjit 119/2014 i ndryshuar, kërkoj informacionet e mëposhtme:  1. Sa është periudha kohore mesatare e shprehur në ditë, që kalon nga momenti i marrjes së vendimit të GJAA dhe njoftimit të vendimit palëve deri tek botimi i vendimit të zbardhur, llogaritur gjatë vitit 2019.  2. Sa është periudha kohore mesatare e shprehur në ditë, që kalon nga momenti i marrjes së vendimit të GJAA dhe njoftimit të vendimit palëve deri tek botimi i vendimit të zbardhur, llogaritur gjatë vitit 2020.  3. Sa është periudha kohore mesatare e shprehur në ditë, që kalon nga momenti i marrjes së vendimit të GJAA dhe njoftimit të vendimit palëve deri tek botimi i vendimit të zbardhur, llogaritur gjatë vitit 2021.  4. Sa është periudha kohore mesatare e shprehur në ditë, që kalon nga momenti i marrjes së vendimit të GJAA dhe njoftimit të vendimit palëve deri tek botimi i vendimit të zbardhur, llogaritur gjatë vitit 2022.  5. Sa është periudha kohore mesatare e shprehur në ditë, që kalon nga momenti i marrjes së vendimit të GJAA dhe njoftimit të vendimit palëve deri tek botimi i vendimit të zbardhur, llogaritur gjatë vitit 2023.  Në përgjigje suajës me Nr. \*\*\*\*\* prot., datë \*\*\*\*\*, protokolluar pranë nesh në Regjistrin e Kërkesave dhe Përgjigjeve me nr. 25 prot., datë 11.08.2023, me lëndë “*Kërkesë për informacion në bazë të ligjit 119/2014*”, ju bëjmë me dije se:  Gjykata Administrative e Apelit, në pothuajse 10 vjet funksionim, ka përgatitur analizat vjetore të viteve 2014, 2015 dhe atë të vitit 2021, në të cilën përfshihet periudha 2016 – 2021. Kjo e fundit, mund të aksesohet përmes link-ut <https://www.gjykata.gov.al/gjykata-administrative-e-apelit/gjykata-administrative-e-apelit/njoftime-p%C3%ABr-median/>, (fq. 12), për të marrë informacion në lidhje me të dhënat e nxjerra, për vitet 2019 – 2021, të shprehura në përqindje, të vendimeve të dorëzuara brenda afatit ligjor dhe jashtë tij.  Për shkak të problematikave të krijuara nga ndryshimi i titullarëve të institucionit, Analiza Vjetore për vitin 2022 nuk është publikuar ende në faqen zyrtare të Gjykatës Administrative të Apelit. Ndërsa të dhënat statistikore të vitit 2023 nuk janë nxjerre, duke qenë se ky vit nuk është mbyllur akoma.  Specifikisht, Gjykata Administrative e Apelit nuk ka përgatitur ndonjë statistikë në lidhje me periudhën kohore mesatare të shprehur në ditë, që kalon nga momenti i marrjes së vendimit të Gjykatës Administrative të Apelit dhe njoftimit të vendimit palëve gjatë një seance deri tek botimi i vendimit të zbardhur, për periudhën 2019 – 2023.  Në rastet kur janë paraqitur kërkesa të të njëjtit lloj për vendime të veçanta, këto të dhëna janë nxjerrë dhe u janë përcjellë të interesuarve.  Ju bëjmë me dije se (nëse do të keni kërkesa të mëtejshme), gushti është muaji gjatë të cilit gjyqtarët trajtohen me leje vjetore të miratuara, sikurse dhe nëpunësit civilë gjyqësorë/punonjësit e administratës gjyqësore. Konkretisht, Koordinatori për të Drejtën e Informimit, të cilit i jeni drejtuar me këtë kërkesë, trajtohet me leje vjetore të miratuar nga data \*\*\*\*\* deri në datën \*\*\*\*\*, sipas një grafiku të miratuar. | E plotë | Nuk ka |
| 4 | 08.09.2023 | Kërkesë për informacion | 12.09.2023 | Ne institucionin \*\*\*\*\* eshte paraqitur nje ankese nga z. \*\*\*\*\*, i cili referon se ceshtja e tij administrative me \*\*\*\*\* eshte zvarritur rreth 5 vite ne dyert e gjykatave. Per kete arsye shtetasi kerkon pershpejtimin e gjykimit te ceshtjes. Për të bërë të mundur shqyrtimin e këtij rasti, lutemi na dërgoni një informacion, brenda 10 ditëve, lidhur me regjistrimin e ҫështjes përkatëse në Gjykatën Administrative të Apelit dhe mundësinë e gjykimit të saj.  Në përgjigje suajës nr. \*\*\*\*\*, datë \*\*\*\*\*, me lëndë “Kërkesë për informacion”, ju informojmë se nga verifikimet e kryera në Gjykatën Administrative të Apelit rezulton të jetë regjistruar ҫështja nr. \*\*\*\*\*, Dt. \*\*\*\*\* Regjistrimi, me palë \*\*\*\*\*, objekti \*\*\*\*\*. Pas procedurës së rishortimit, ҫështja e mësipërme i ka kaluar për gjykim gjyqtares \*\*\*\*\* dhe aktualisht nuk ka datë të planifikuar për gjykim nga ana e gjyqtares relatore. Ju bëjmë me dije se shkresa e paraqitur nga ana juaj iu bë me dije gjyqtares relatore. | E plotë | Nuk ka |
| 5 | 08.09.2023 | Kërkesë për informacion | 12.09.2023 | Në istitucionin \*\*\*\*\* është paraqitur një ankesë nga z. \*\*\*\*\*, i cili kërkon përshpejtimin e gjykimit të ҫështjes së tij që gjendet në Gjykatën Administrative të Apelit. Mosgjykimi i ҫështjeve të lidhura me pensionet e pleqërisë brenda një afati të arsyeshëm cënon të drejtën për një proces të rregullt ligjor. Po ashtu, passjell pasoja të konsiderueshme për këtë kategori me të ardhura të pakta dhe të pamjaftueshme. Pensionistët janë një kategori që duhet t’u njihen dhe të përfitojnë nga të drejtat e tyre në kohë, për shkak të vetë moshës së thyer, si dhe faktit që një pjesë e tyre vuajnë nga probleme shëndetësore, shpeshherë madhore. Për më tepër një pjesë jo e vogël e tyre jetojnë në kushtet që nuk kanë familjarë për t’i ndihmuar dhe e vetmja e ardhur e jetesës mbetet pensioni i pleqërisë. Por kur dhe ky pension nuk përfitohet, për shkak të zvarritjeve me vite në sistemin gjyqësor, atëherë është njësoj sikur kësaj kategorie t’i kemi hequr ҫdo shpresë për të jetuar. Pra pasojat janë tepër të rënda si për palët në proces, po ashtu dhe për dhënien e drejtësisë. Për të bërë të mundur shqyrtimin e këtij rasti, lutemi na dërgoni një informacion, brenda 10 ditëve, lidhur me regjistrimin e ҫështjes përkatëse në Gjykatën Administrative të Apelit dhe mundësinë e gjykimit të saj.  Në përgjigje suajës nr. \*\*\*\*\*, datë \*\*\*\*\*, me lëndë “Kërkesë për informacion”, ju informojmë se nga verifikimet e kryera në Gjykaten Administrative të Apelit, deri më datë 11.09.2023, nuk rezulton të jetë regjistruar ankim në emër të shtetasit \*\*\*\*\*. Ju bëjmë me dije se ankimet depozitohen pranë sekretarive të Gjykatave të Shkallës së Parë, të cilat pas veprimeve përkatëse përcjellin ankimin dhe aktet e dosjes pranë Gjykatës Administrative të Apelit. Nëse nga ana juaj disponohet vendim i Gjykatës së Shkallës së Parë na e bëni me dije në mënyrë që të kryejmë veprimet përkatëse. | E plotë | Nuk ka |
| 6 | 11.09.2023 | Kërkesë për informacion | 19.09.2023 | Unë, i nënshkruari \*\*\*\*\*, i biri i \*\*\*\*\*, i ditëlindjes \*\*\*\*\*, kërkoj informacion nëse, nga verifikimi i të dhënave të sistemit ICMIS të Gjykatës Administrative të Apelit, rezulton që për xhaxhain tim \*\*\*\*\*, i biri i \*\*\*\*\* dhe \*\*\*\*\*, të jetë regjistruar ndonjë ҫështje administrative që prej vitit 2009 e deri në datën e paraqitjes së kësaj kërkese. Ky informacion kërkohet me qëllim plotësimin e dokumentacionit shkresor të dosjes së kthimit dhe kompensimit të pronave pranë Agjencisë së Trajtimit të Pronave.  Në përgjigje suajës, protokolluar pranë nesh në Regjistrin e Kërkesave dhe Përgjigjeve me nr. 28 prot., datë 11.09.2023, me lëndë “*Kërkesë për informacion*”, ju bëjmë me dije se:  Në mbështjetje të nenit 3, pika 7, dhe nenit 3, pika 1/a, të Ligjit nr. 9887, datë 10.03.2008 “*Për mbrojtjen e të dhënave personale*”, nenit 12, pika 1, të Ligjit nr. 119/2014 “*Për të drejtën e informimit*”, më datë 14.09.2023, ora 11:23, jeni kontaktuar telefonikisht, në kontaktin telefonik \*\*\*\*\* të cilësuar në kërkesën tuaj për informacion, nga Specialisti për Marrëdhëniet me Publikun dhe Median, në funksion të saktësimit të kërkesës për informacion me deklarim të palës ndërgjyqëse, për të cilën interesoheni, për dhënie pëlqimi për përpunimin e të dhënave personale të tij, pëlqim ky që nuk i është vënë në dispozicion Gjykatës.  Pavarësisht këtij fakti, ju informojmë se nga verifikimet e kryera në Sistemin e Menaxhimit të Çështjeve Gjyqësore (ICMIS), deri më sot, datë 19.09.2023, nuk rezulton të jetë regjistruar pranë Gjykatës Administrative të Apelit ndonjë ankim në emër të shtetasit \*\*\*\*\*, i biri i \*\*\*\*\* dhe \*\*\*\*\*.  Gjithashtu, ju bëjmë me dije se ankimet depozitohen pranë sekretarive të Gjykatave të Shkallës së Parë, të cilat pas veprimeve përkatëse përcjellin ankimin dhe aktet e dosjes pranë Gjykatës Administrative të Apelit. Nëse nga ana juaj disponohet vendim i Gjykatës së Shkallës së Parë na e bëni me dije në mënyrë që të kryejmë veprimet përkatëse. |  |  |
| 7 | 27.09.2023 | Kërkesë | 29.09.2023 | Unë, \*\*\*\*\*, përfaqësues ligjor i \*\*\*\*\*, kërkoj nga ana juaj informacion nëse figurojmë në procese gjyqësore pranë Gjykatës Administrative të Apelit (Ankim) me palë: \*\*\*\*\*. Lutem, gjeni bashkëlidhur kopje të Kartës së Identitetit.  Në përgjigje suajës, protokolluar pranë nesh në Regjistrin e Kërkesave dhe Përgjigjeve me nr. 29 prot., datë 27.09.2023, me lëndë “*Kërkesë*”, ju bëjmë me dije se:  Nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr.\*\*\*\*\*, datë \*\*\*\*\*, me palë: \*\*\*\*\*, objekti: \*\*\*\*\*.  Në kushtet e caktimit të dy gjyqtarëve me skemë delegimi pranë Gjykatës Administrative të Apelit, me Vendim nr. 402 Prot., datë 04.09.2023 “*Për rishortimin me short të ҫështjeve*” të Zëvendëskryetarit, është vendosur hedhja në short e dosjeve gjyqësore ndërmjet gjyqtarëve të kësaj gjykate, të regjistruara nga viti 2017 e deri më 04 shtator 2023, për të cilat nuk janë kryer veprime apo shpallur për gjykim nga gjyqtarët.  Me shortin elektronik të datës \*\*\*\*\* ҫështja në fjalë i ka kaluar për shqyrtim gjyqtares relatore \*\*\*\*\*.  Nuk rezulton ende një datë planifikimi në lidhje me çështjen nr. \*\*\*\*\*.  Gjithashtu, ju bëjmë me dije se, aktualisht, gjyqtarja relatore \*\*\*\*\* po gjykon ҫështje të regjistruara në shkurt-mars të vitit 2017.  Çdo informacion tjetër në lidhje me ҫështjen si dhe gjurmimin e ecurisë së mëtejshme të saj mund t’a gjeni edhe në faqen zyrtare të Gjykatës Administrative të Apelit ([www.gjykata.gov.al](http://www.gjykata.gov.al/)) duke përdorur kodet e mëposhtme:  Nr. i Çështjes: \*\*\*\*\*.  Kodi i anonimizimit:\*\*\*\*\*. | E plotë | Nuk ka |

1. *Numri rendor i kërkesave të regjistruara në Regjistrin e Kërkesave dhe Përgjigjeve.* [↑](#footnote-ref-1)
2. *Data e regjistrimit të kërkesës.* [↑](#footnote-ref-2)
3. *Përmbledhje e objektit të kërkesës duke u anonimizuar sipas parashikimeve ligjore në fuqi.* [↑](#footnote-ref-3)
4. *Data e kthimit të përgjigjes.* [↑](#footnote-ref-4)
5. *Përmbajtja e përgjigjes duke u anonimizuar sipas parashikimeve ligjore në fuqi.* [↑](#footnote-ref-5)
6. *Përgjigja jepet: E plotë/ E kufizuar/E refuzuar/E deleguar.* [↑](#footnote-ref-6)
7. *Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuara nga autoriteti publik.* [↑](#footnote-ref-7)